
Alpolgármester

Nyilvános ülésen tárgyalandó!


Napirend száma: ……………….

Képviselő-testület
2021. december 9-i ülésére

Tisztelt Képviselő-testület!
Tárgy:		
Városrendezési megállapodás
(Magyar Telekom Nyrt.)

I. Előzmények
[bookmark: _Hlk77073889]Magyar Telekom Nyrt.  (székhely: 1097 Budapest Könyves Kálmán körút 36. cjsz: 01-10-041928; a továbbiakban: Beruházó) Zugló közterületein lévő tartó oszlopokon a meglévő réz vezetékek léges optikai kábelre történő cseréjét (a továbbiakban: Beruházás) kívánja megvalósítani, amelyhez városrendezési megállapodás megkötése szándékából az Önkormányzattal egyeztetést kezdeményezett.
[bookmark: _Hlk77262707][bookmark: _Hlk77254814][bookmark: _Hlk77254846]Zugló városképvédelméről szóló 10/2021. (III. 26.) önkormányzati rendelet (a továbbiakban: ZVR) 54. § (1) bekezdése értelmében új közművezeték létesítése terepszint alatti elhelyezéssel történhet, ettől eltérni a ZVR 80. § (2) bekezdése értelmében az épített környezetre, a kialakult állapotra, a városképi illeszkedésre, a szomszéd telkekre gyakorolt hatásra is kiterjedő vizsgálat alapján – önkormányzati hatósági jogkörbe tartozó –  konzultáció keretében kiadott szakmai véleményben meghatározottak szerint és előírt feltételekkel lehet. 
A városrendezési jogintézményekről  szóló 12/2021. (III. 26.) önkormányzati rendelet (a továbbiakban VJR) 7. § (3) bekezdése a) alapján városrendezési megállapodásban tisztázhatók épület, építmény telepítésének feltételei.
AVJR 8. § (3) bekezdése alapján a Beruházó által egyoldalúan aláírt megállapodás tervezet alapján a városrendezési megállapodás megkötéséről a Képviselő-testület dönt.
II. Vélemények
Főépítészi Iroda:
[bookmark: _GoBack]Beruházó a Beruházáshoz ZVR 54. § (1) bekezdéstől való eltérés érdekében szakmai konzultációra kérelmet nyújtott be. (2. melléklet). Főépítész a benyújtott dokumentumok alapján a 1/2828-16/2021 számú véleményt alkotta. (3. melléklet)
VJR 7. § 
(1) Városrendezési megállapodás az Önkormányzat és az érintett telek tulajdonosa, vagy beruházója (a továbbiakban együtt: Beruházó) között jöhet létre a településfejlesztési célok megvalósítása érdekében vállalt kötelezettségek, műszaki, jogi feltételek rögzítésére.
(2) Városrendezési megállapodás köthető: önkormányzati rendeletben városrendezési megállapodás említése esetén, vagy közterület-alakítás eljárása során a városképi követelmények és a környezet kialakítás körülményeinek tisztázására.
(3) A városrendezési megállapodásban tisztázhatók: 
a) épület, építmény telepítésének feltételei,
b) a ZÉSZ által meghatározott kereteken belül a rendeltetéshez szükséges járművek számának és elhelyezésének feltételei,
c) telek közhasználati feltételei,
d) közterület igénybevétel megengedett mértéke és feltételei,
e) egyéb városrendezési, városképi kérdések.
A Beruházó a VJR 8. § (3) szerint megállapodást egyoldalúan aláírta (4. melléklet).
VJR 8. § (3) szerint A döntést követően – a Beruházó ilyen tartalmú vállalása esetén a fizetési kötelezettség szerinti összeg befizetése után – a városrendezési megállapodást a polgármester írja alá.
Jogi Főosztály:
Az előterjesztésben közölt adatok, egyéb információk alapján az előterjesztéshez észrevételt nem tesz.
Gazdasági Főosztály:
Az előterjesztésben közölt adatok, egyéb információk alapján az előterjesztéshez észrevételt nem tesz.
III. Bizottsági vélemények
Az előterjesztést a Gazdasági Bizottság a rendes ülésén tárgyalja.
IV. Döntési javaslat 
Budapest Főváros XIV. Kerület Zugló Önkormányzat Képviselő-testülete az 1. melléklet szerinti határozati javaslatot elfogadja. 

A határozathozatal Magyarország helyi önkormányzatairól szóló 2011. évi CLXXXIX. törvény 47. § (1)-(2) bekezdése alapján egyszerű szótöbbséget igényel. 

Budapest, 2021. november 19.


Hajdu Flórián
alpolgármester

Mellékletek:
1. határozati javaslat
2. szakmai konzultációs kérelem
3. 1/2828-16/2021 számú főépítészi szakmai vélemény
4. Beruházó által aláírt megállapodás

Előterjesztést készítette: 
Főépítészi Iroda


1. melléklet 123- 679/2021. előterjesztéshez

Budapest Főváros XIV. Kerület Zugló Önkormányzata 
Képviselő-testületének
…../2021. (…) határozata

Városrendezési megállapodás megkötéséről
(Magyar Telekom Nyrt.)
[bookmark: _Hlk88128379]
Budapest Főváros XIV. Kerület Zugló Önkormányzat Képviselő-testülete úgy dönt, hogy

1. [bookmark: _Hlk73963175]a Magyar Telekom Nyrt.  (székhely: 1097 Budapest Könyves Kálmán körút 36. cjsz: 01-10-041928; a továbbiakban: Beruházó) által Zugló közterületein tervezett – meglévő tartó oszlopokon a meglévő réz vezetékek léges optikai kábelre történő cseréje – beruházáshoz kapcsolódó városrendezési megállapodást az előterjesztés 4. melléklete szerint a Budapest Főváros XIV. Kerület Zugló Önkormányzata Képviselő-testületének a városrendezési jogintézményekről szóló 12/2021. (III.26.) önkormányzati rendelete alapján megköti. 

2. Felkéri a Polgármestert, hogy a megállapodásban meghatározott összeg Beruházó általi átutalásától számított 15 napon belül a városrendezési megállapodást írja alá, egyben felkéri a Főépítészt, hogy ezzel egy időben a konzultáció keretében alkotott szakmai véleményét a Beruházónak adja át.


Határidő: 	Beruházó értesítésére a határozat kiadmányozását követően azonnal
Felelős: 	Polgármester (Dienes János főépítész útján)

